THANA ยันไม่มีอะไรในกอไผ่ แม้ราคาหุ้นพุ่งแรง
THANA ยันไม่มีอะไรในกอไผ่ เผยยังไม่มีพัฒนาการสำคัญ แม้ราคาหุ้นพุ่งแรงวานนี้ (25 พ.ค.)
26 พ.ค. 2560

บริษัท ธนาสิริ กรุ๊ป จำกัด (มหาชน) หรือ THANA ระบุว่า ขณะนี้บริษัทยังไม่มีข้อมูล หรือพัฒนาการใดที่สำคัญที่ยังไม่ได้เปิดเผย แม้ในช่วงสัปดาห์นี้ สภาพการซื้อขายหุ้นของบริษัทมีการเปลี่ยนแปลงไปอย่างมาก แต่หากมีข้อมูลหรือพัฒนาการใดๆ ที่อาจส่งผลกระทบต่อปัจจัยพื้นฐานของราคาหุ้น บริษัทจะแจ้งให้ทราบต่อไป
อนึ่ง ราคาหุ้น THANA ปิดเมื่อวานนี้อยู่ที่ 3.32 บาท เพิ่มขึ้น 0.56 บาท หรือ 20.29%
 